KTAMโปรโมั่นRMF-LTFรับคืน1.5หมื่นล.
บลจ.กรุงไทย ออกโปรโมชั่นกระตุ้นนักลงทุนซื้อกองทุน RMF-LTF ตั้งแต่ต้นปี รับเงินคืนสูงสุด 1.5 หมื่นบาท
1 มี.ค. 2555

บลจ.กรุงไทย ออกโปรโมชั่นกระตุ้นนักลงทุนซื้อกองทุน RMF-LTF ตั้งแต่ต้นปี รับเงินคืนสูงสุด 1.5 หมื่นบาท
นายสมชัย  บุญนำศิริ   กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า ปีนี้บริษัทมีแผนจะเร่งระดมเงินเข้ากองทุนรวมเพื่อการเลี้ยงชีพ (RMF) และกองทุนรวมหุ้นระยะยาว (LTF) ตั้งแต่ต้นปี โดยจัดโปรโมชั่นสำหรับนักลงทุนที่ต้องการทยอยลงทุน ตั้งแต่วันที่ 1 มี.ค.-29 มิ.ย.2555 ยอดเงินลงทุนตั้งแต่ 5 หมื่นบาทขึ้นไป รับโปรโมชั่นเป็นหน่วยลงทุนกองทุนเปิดกรุงไทยสะสมทรัพย์ (KTSS) มูลค่า 313 บาท และหากลงทุนสูงสุดทุกๆ 1 ล้านบาท รับ KTSS 1.5 หมื่นบาท 
นอกจากนี้ ผู้ลงทุนที่สนใจลงทุนในช่วงเวลานี้ บริษัทเปิดให้ชำระเงินผ่านบัตรเครดิตเคทีซี  บัตรเครดิตในเครือกรุงศรี และเทสโก้ โลตัส  ส่วนบัตรเครดิตซิตี้แบงก์  ได้ร่วมจัดโปรโมชั่น  โดยสามารถผ่อนชำระ 0% นาน 3 เดือน รับคะแนนสะสมซิตี้รีวอร์ด  50 บาท ต่อ 1  คะแนน  
นายสมชัย กล่าวว่า  ปี 2555 คาดว่าดัชนีตลาดหลักทรัพย์จะแกว่งตัวผันผวนในกรอบ 990 – 1,290 จุด ซึ่งบลจ.กรุงไทยมีแนวทางการลงทุนโดยใช้กลยุทธ์ในการคัดสรรหลักทรัพย์ที่มีราคาต่ำกว่ามูลค่าที่แท้จริงตามปัจจัยพื้นฐาน  มีศักยภาพในการเติบโตที่มั่นคงและสามารถสร้างอัตราการเติบโตของกำไรในภาวะที่เศรษฐกิจมีความผันผวนจากปัจจัยภายนอกต่างๆได้